SK
L 135/96
ix)
Úradný vestník Európskej únie
23.5.2023
MODUL 9L „BALÓNY – TEPLOVZDUŠNÉ BALÓNY“: 36 otázok.
Poskytnutý čas: 45 minút;
x)
modul 10L „BALÓNY – PLYNOVÉ BALÓNY (VOĽNÉ/PRIVIAZANÉ)“: 44 otázok.
Poskytnutý čas: 55 minút;
xi)
modul 11L „VZDUCHOLODE – TEPLOVZDUŠNÉ/PLYNOVÉ VZDUCHOLODE“: 40 otázok.
Poskytnutý čas: 50 minút;
xii) MODUL 12L „RÁDIOVÁ KOMUNIKÁCIA/ELT/TRANSPONDÉR/PRÍSTROJE“: 20 otázok.
Poskytnutý čas: 25 minút.“ 26.
Dopĺňa sa tento doplnok IX: „Doplnok IX
Metóda hodnotenia multimediálneho výcviku 1.
Účelom tohto doplnku je stanoviť požiadavky na hodnotenie a schvaľovanie akéhokoľvek kurzu, ktorý zahŕňa multimediálny výcvik v súlade s ustanovením 66.B.135, príslušným orgánom.
Tento doplnok možno použiť na hodnotenie iných výcvikových kurzov, ak príslušný orgán rozhodne, že metóda hodnotenia stanovená v tomto doplnku je pre takéto iné kurzy vhodná.
Hodnotenie vykonáva príslušný orgán na základe všetkých kritérií stanovených v tabuľke A, ktoré sú zoskupené do štyroch kategórií od a) do d).
Príslušný orgán v tabuľke jasne uvedie hodnotený produkt multimediálneho výcviku a jeho výrobné a aktualizované verzie.
2.
Príslušný orgán, ktorý vykonáva hodnotenie, vychádza z pozície študenta alebo koncového používateľa a jednotlivo hodnotí plnenie jednotlivých kritérií uvedených v tabuľke A podľa stupnice od 1 do 5 takto: 1: Nevyhovujúce.
Nespĺňa požadované kritériá.
2: Čiastočne vyhovujúce, ale na splnenie požadovaných kritérií je potrebné zlepšenie.
3: Vyhovujúce.
Spĺňa požadované kritériá.
4: Dobré.
Spĺňa požadované kritériá a obsahuje vylepšenia.
5: Výborné.
Prekračuje požadované kritériá.
3.
Ak je pri jednom alebo viacerých kritériách hodnotenie horšie ako 3, príslušný orgán požiada o iný postup výučby v snahe zvýšiť vhodnosť produktu na prijateľnú úroveň.
4.
Keď príslušný orgán ohodnotí každé z jednotlivých kritérií uvedených v tabuľke A, použije na určenie celkovej úrovne vhodnosti pre každý vzdelávací prostriedok multimediálneho výcviku túto kombinovanú stupnicu hodnotenia: — 100 – 80: Vynikajúci vzdelávací prostriedok.
Ponúka rôzne funkcie a spĺňa požadované kritériá vhodnosti. — 79 – 60: Vzdelávací prostriedok spĺňa požadované kritériá vhodnosti. — 59 – 40: Vzdelávací prostriedok neumožňuje plnohodnotné vzdelávanie.
Možno ho používať len na „neformálny“ výcvik. — 39 – 20: Vzdelávací prostriedok je podpriemerný.
Nespĺňa viacero požadovaných kritérií vhodnosti.
Pred schválením produktu príslušný orgán skontroluje, či je konečné skóre multimediálneho výcviku najmenej 60 a či sa nevyskytuje kritérium, pri ktorom je hodnotenie horšie ako 3.